CELEX: 62012TN0057
Language: fi
Date: 2012-02-09 00:00:00
Title: Asia T-57/12: Kanne 9.2.2012 — Good Luck Shipping v. neuvosto

14.4.2012   
            
            
               FI
            
            
               Euroopan unionin virallinen lehti
            
            
               C 109/23
            
         Kanne 9.2.2012 — Good Luck Shipping v. neuvosto
   (Asia T-57/12)
   2012/C 109/49
   Oikeudenkäyntikieli: englanti
   
      Asianosaiset
   
   
      Kantaja: Good Luck Shipping LLC (Dubai, Yhdistyneet Arabiemiirikunnat) (edustajat: barrister F. Randolph, barrister M. Lester ja solicitor M. Taher)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annetun neuvoston päätöksen 2011/783/YUTP (EUVL L 319, s. 71) ja Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annetun neuvoston täytäntöönpanoasetuksen (EU) N:o 1245/2011 (EUVL L 319, s. 11) kantajaa koskevilta osin, ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen ja väittää, että sisällyttämällä kantajan nimen riidanalaisen päätöksen ja asetuksen liitteinä oleviin luetteloihin neuvosto
   
               —
            
            
               ei esittänyt asiaankuuluvia tai riittäviä perusteluja
            
         
               —
            
            
               ei täyttänyt edellytyksiä luetteloon kirjaamiseksi ja/tai teki ilmeisen arviointivirheen, kun se määritti, että kantaja täytti kyseiset edellytykset, ja/tai sisällytti kantajan luetteloon ilman asianmukaista oikeudellista perustetta
            
         
               —
            
            
               ei suojellut kantajan puolustautumisoikeuksia eikä oikeutta tehokkaisiin oikeussuojakeinoihin ja
            
         
               —
            
            
               loukkasi perusteetta tai suhteettomasti kantajan perusoikeuksia mukaan lukien kantajan oikeus hänen omaisuuttaan, liiketoimintaa ja mainetta koskevaan suojaan.